**Osnovna škola Bedekovčina**

**Slavica Postonjski, prof.**

**KRITERIJI VREDNOVANJA I OCJENJIVANJA U NASTAVI POVIJESTI**

Vrednovanje u nastavi povijesti uključuje sastavnice definirane čl. 2. ( 1 ) **Pravilnika o načinima, postupcima i elementima vrednovanja učenika u osnovnoj i srednjoj školi** ( u daljnjem tekstu Pravilnik o vrednovanju ).

U svrhu vrednovanja učiteljica je dužna sustavno pratiti i provjeravati učenike te uočenom pridodavati brojčane ocjene prema čl. 2 ( st.2, 3, 4 )

Praćenje i ocjenjivanje učenika u nastavi povijesti uključuje tri elementa (Prema čl. 3 Pravilnik o vrednovanju):

**1. Usvojenost osnovnih podataka**

Poznavanje osnovnih podataka odnosi se na događaje, osobe, sastav društva, kulturno stvaralaštvo, civilizacijska postignuća, pojmove nazive i slično.

**2. Uočavanje uzročno – posljedičnih veza**

Svaki događaj ima svoj uzrok i svoje posljedice. Učenici trebaju razlikovati povod, uzrok, posljedice te uočavati veze između pojedinih povijesnih događaja.

**3. Snalaženje u vremenu i prostoru**

Obuhvaća svladavanje osnovne kronologije, snalaženje na povijesnoj karti i lenti vremena, izradu kronoloških i sinkronističkih tablica, uočavanje promjena u vremenu i prostoru (granice, narodi, države, utjecaji i slično).

**U svrhu vrednovanja provode se slijedeći načini vrednovanja :**

**1.** **Usmeno provjeravanje** znanja se provodi svaki sat nenajavljeno (čl. 7./2 Pravilnika o ocjenjivanju). Usmenim ispitivanjem mogu se provjeravati sva tri elementa vrednovanja, a ocjena se upisuje ovisno o provjeravanom elementu.

Kriteriji vrednovanja pri usmenom provjeravanju

|  |  |  |  |
| --- | --- | --- | --- |
| **OCJENA** |  |  |  |
|  | **Usvojenost osnovnih podataka** | **Uočavanje uzročno – posljedičnih veza** | **Snalaženje u vremenu i prostoru** |
| **Odličan 5** | Ključni pojmovi, povijesni događaji i povijesne pojave usvojeni su u potpunosti. Objašnjava pojmove vlastitim primjerima, ne zbunjuju ga dodatna nastavnikova pitanja, odgovaranje nalikuje razgovoru. | Pouzdano razlikuje uzroke, povod i posljedice pojedinih događaja. Svojim riječima samostalno izlaže i potkrepljuje navođenjem primjera. Brzo i logično zaključuje. Povezuje nastavne sadržaje povijesti sa drugim predmetima. | Pronalazi tražene podatke na zemljovidu, bez poteškoća rješava slijepe zemljovide. Pravilno kronološki određuje i razvrstava događaje, pojave i razdoblja. Usvojene su sve temeljne godine. |
| **Vrlo dobar 4** | Zna većinu povijesnih događaja, pojmova i pojava. Pojmove objašnjava naučenim primjerima. Dodatna pitanja uglavnom ga ne zbunjuju, na nekim mjestima nesiguran u odgovaranju. | Prepoznaje uzroke, povod i posljedice, ne izlaže samostalno, potrebna mu je pomoć potpitanjima, navodi isključivo naučene primjere. | Uglavnom pronalazi tražene podatke na zemljovidu, uglavnom se snalazi na slijepim zemljovidima. Pravilno kronološki određuje i razvrstava pojmove, ali postoje manje manjkavosti u usvojenosti temeljnih godina. |
| **Dobar 3** | Prepoznaje samo najvažnije povijesne pojmove, događaje i procese. Potrebno mu je dosta pomoći potpitanjima koja ga ponekad mogu zbuniti. | Ne razlikuje uvijek povod i uzroke, ne prepoznaje posljedice, ne objašnjava samostalno, potrebno mu je dosta pomoći od strane učitelja. Povijesne pojmove uglavnom ne povezuje u smislene cjeline. | Teže se snalazi na zemljovidu, slijepe zemljovide rješava uz pomoć. Postoje veće manjkavosti u usvojenosti temeljnih godina što mu onemogućava kronološko određivanje i razvrstavanje pojmova. |
| **Dovoljan 2** | Upamćeni su samo neki povijesni pojmovi i događaji. Pomoć potpitanjima ne pomaže jer je manjkavost znanja prevelika. | Ne razlikuje povod i uzroke, posljedice ne prepoznaje samostalno, ne stvara smislene cjeline nego nabraja činjenice bez povezivanja. | Teško se snalazi na zemljovidu, ne snalazi se u rješavanju slijepih zemljovida. Temeljne godine minimalno usvojene. |
| **Nedovoljan 1** | Većina pojmova uopće nije usvojena, brka osobe, događaje, pojmove. Niti uz učiteljevu pomoć nije u stanju odgovoriti na većinu postavljenih pitanja. | Ne prepoznaje uzroke, povod i posljedice, ne može objasniti niti jedan povijesni proces. | Na zemljovidima se ne snalazi, temeljne godine uopće nisu usvojene. |

**2. Pisana provjera**

O pisanim provjerama, bilo kratkim pisanim provjerama ili pisanim provjerama, učenici će biti obaviješteni preko Okvirnog vremenika pisanih provjera. (čl. 8. i čl. 10. Pravilnika o ocjenjivanju)

Učenici će pisati pisane provjere i kratke pisane provjere (kratke pisane provjere obuhvaćaju manji dio nastavnog sadržaja(čl.8. st. 2. Pravilnika o Ocjenjivanju)).

Iz pisane provjere učenici mogu dobiti dvije ocjene ukoliko se pisanom provjerom provjeravaju dva elementa.

Brojčana ocjena se pridodaje prema postotku riješenosti pisane provjere.

|  |  |
| --- | --- |
| **OCJENA** | **POSTOTAK RIJEŠENOSTI** |
| **Odličan 5** | **90%** |
| **Vrlo dobar 4** | **77 – 89%** |
| **Dobar 3** | **64 – 76%** |
| **Dovoljan 2** | **50 – 63%** |
| **Nedovoljan 1** | **0 – 49%** |

Iznimno, ovisno o težini provjeravane nastavne teme i postignutim rezultatima pojedinih razrednih odjela moguća je modifikacija.

Ocjena iz pisane provjere upisuje se u rubriku onog elementa koji se provjerava.

**3. Referati, plakati, prezentacije**

|  |  |
| --- | --- |
| **OCJENA** | **KRITERIJ VREDNOVANJA** |
| **Odličan 5** | Pokazano znanje je potpuno i točno, nema pogrešnih informacija. Kod referata tema je jasno izložena, rečenice su samostalne i smislene. U radu su izloženi temeljni problemi, pokazana je vještina razumijevanja, objašnjavanja i povezivanja povijesnih procesa, postoji i vlastito mišljenje.  Kod plakata i prezentacija izlaganje je samostalno i uvjerljivo, plakat i prezentaciju koristi kao sredstvo tumačenja.  Poštivana su pravopisna i jezična pravila. Rad je precizan i uredan. |
| **Vrlo dobar 4** | Pokazano znanje je u glavnom točno, ali nedostaju neki podatci. Tema je uglavnom jasno izložena, rečenice nisu u potpunosti samostalne, na mjestima se pronalaze rečenice iz udžbenika. U radu su izloženi temeljni problemi, ali nije u potpunosti pokazana vještina razumijevanja, objašnjavanja i povezivanja povijesnih procesa, vlastito mišljenje nema.  Kod plakata i prezentacija izlaganje je samostalno no nije u potpunosti uvjerljiv. Gotovo ne čita sa plakata ili prezentacije već istu koristi kao sredstvo tumačenja. Rad sadrži previše detalja koji nisu u potpunosti smisleno povezani.  Uglavnom poštivana pravopisna i jezična pravila.  Rad je precizan i uredan. |
| **Dobar 3** | Postoji nedostatak podataka, ali i netočnih podataka, pokazuje dobro znanje. Način pisanja ukazuje na nejasnoće, tekst je nesamostalan, drži se / parafrazira isključivo udžbenički tekst, nisu izloženi temeljni problemi, vještina razumijevanja i povezivanja nije pokazana.  Kod plakata i prezentacija nije siguran pri izlaganju. Često čita sa plakata ili prezentacije. Jezično izražavanje ponekad nije u skladu sa jezičnim zakonitostima. Pravopisne i stilske pogreške dijelom utječu na razumijevanje teksta  U pojedinim segmentima rad je nepregledan. |
| **Dovoljan 2** | Većina podataka nedostaje, izneseni podatci su često netočni. Tema nije objašnjena, nedostaje većina ili je potpuno pogrešno objašnjeno. Rad je nejasan. Rečenice su tek nizane jedna iza druge.  Prezentacija ili plakat neuredne i ne razumljivo izrađene. Primjetne su brojne pravopisne pogreške. Učenik se i sam ne snalazi na plakatu ili prezentaciji. Samo čita napisani tekst. Loše izabrani tekstualni i slikovni materijali. Rad nije precizan i uredan. |
| **Nedovoljan 1** | Rad nije predan. |

**4. Domaća zadaća** obuhvaća redovito rješavanje zadataka u radnoj bilježnici ili drugih zadataka ovisno o gradivu.

|  |  |
| --- | --- |
| **OCJENA** | **KRITERIJ VREDNOVANJA** |
| **Nedovoljan (1)** | Neredovito piše domaću zadaću, više od pola radne bilježnice nije ispunjeno. |
| **Dovoljan (2)** | Nije redovit u rješavanju domaće zadaće. Rješava tek osnovne zadatke. |
| **Dobar (3)** | Domaću zadaću piše redovno, no pojedine zadatke preskače te su primjetne greške u zadatcima. |
| **Vrlo dobar (4)** | Domaću zadaću piše redovno, uglavnom točno i uredno. U pojedinim zadacima primjetne su manje greške. |
| **Odličan (5)** | Radnu bilježnicu ispunjava redovno, uredno i točno. Precizan je u rješavanju zadataka. |

**5. Opisno praćenje učenika**

Pored brojčanih ocjena, u rubriku bilješke upisivati će se redovno i opisne ocjene. Cilj opisne ocjene odnosi se na prikaz razvoja sposobnosti, interesa, samostalnosti i radnih navika učenika, odnos prema učitelju i drugim učenicima, te školskoj imovini. U rubriku bilježaka učitelj će unositi sve one podatke koji mogu biti od koristi kako samom učitelju, tako učeniku i roditelju pridržavajući se čl. 12. S.t. 5. i 6. Pravilnika o ocjenjivanju.

**Učenici s poteškoćama**

Kod učenika koji su od stručno razvojne službe prepoznati kao učenici s poteškoća, učitelji će prilagoditi zadatke kako bi se kod takvih učenika potaknuo razvoj i napredak. (vidi čl. 5. Pravilnika o ocjenjivanju). Kod navedenih učenika predmetni učitelj će svakom učeniku (individualno) prilagoditi postupke i elemente ocjenjivanja u skladu sa preporukom stručne službe škole. Prilikom ocjenjivanja mora postojati razumijevanje za prepreke u učenju nastale zbog učenikovih teškoća u učenju ili njegovih poremećaja.  ***Kod kriterija ocjenjivanja* *uzimati će se u obzir specifičnosti djeteta.***

**ZAKLJUČNA OCJENA**

Zaključna ocjena je odraz cjelokupnih odgojno – obrazovnih postignuća tijekom cijele godine, a utemeljena je na bilješkama o praćenju učenika i ocjenama, zaključna ocjena ne mora biti aritmetička sredina (Čl. 11 Pravilnika o ocjenjivanju)